**Rámcová dohoda na uskutočnenie prác**

(ďalej aj ako „zmluva“)

**Čl. 1**

**ZMLUVNÉ STRANY**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M., primátor mesta

osoby oprávnenie na rokovanie

vo veciach Zmluvy:

Telefón:

Email:

(ďalej len ako „Objednávateľ“)

1. **Dodávateľ:**

Obchodné meno:

Miesto podnikania:

IČO:

DIČ:

IČ DPH:

bankové spojenie:

Číslo účtu:

Telefón:

Email:

(ďalej len ako „Dodávateľ“)

(spolu Objednávateľ s Dodávateľom aj ako „zmluvné strany“)

**Čl. 2.**

**PREDMET ZMLUVY**

2.1 Názov zákazky:

**Opravy, obnova a zriadenie zvislého, vodorovného a dočasného dopravného značenia a dopravných zariadení na miestnych a účelových cestách vo vlastníctve a správe Mesta Trnava**

2.2 Predmetom zmluvy je uskutočnenie prác – opravy, obnova a zriadenie zvislého, vodorovného a dočasného dopravného značenia a dopravných zariadení na miestnych a účelových cestách vo vlastníctve a správe Mesta Trnava a prenájom dočasného dopravného značenia podľa špecifikovaného zadania správcu.

2.3 Dodávateľ sa zaväzuje dodať a poskytnúť pre Objednávateľa plnenie podľa podmienok dohodnutých v tejto zmluve, riadne, včas a v súlade s požiadavkami Objednávateľa. Dodávateľ je pritom povinný dodať a poskytnúť plnenie v požadovanej kvalite, s odbornou starostlivosťou a postupom v súlade so špecifickými podmienkami ustanovenými všeobecne záväznými právnymi predpismi, inými všeobecne platnými normami alebo technickými normami vzťahujúcimi sa na plnenie tejto zmluvy.

2.4 Dodávateľ potvrdzuje, že sa v plnom rozsahu oboznámil s rozsahom a povahou plnenia, že sú mu známe technické a kvalitatívne podmienky k realizácii plnenia, a že disponuje takými kapacitami a odbornými znalosťami, ktoré sú k dodaniu kompletného plnenia potrebné.

2.5 Objednávateľ sa zaväzuje plnenie dodané a poskytnuté od Dodávateľa v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve.

2.6 Technická špecifikácia predmetu zmluvy:

1. realizácie nového vodorovného dopravného značenia (ďalej len VDZ) nástrekom farby alebo z náterových hmôt určených výrobcom na tento účel v predpísanej hrúbke a kvalitnom retroreflexnom vyhotovení,
2. obnovy existujúceho vodorovného dopravného značenia nástrekom farby určenej výrobcom na tento účel v predpísanej hrúbke a kvalitnom reflexnom, prípadne protišmykovom vyhotovení,
3. v prípade zmeny existujúceho vodorovného dopravného značenia, odstránenie pôvodného značenia zbrúsením, vodným lúčom alebo iným vhodným spôsobom, podľa špecifikácie objednávateľa,
4. natieračské práce v rámci údržby dopravného značenia a dopravného zariadenia,
5. v prípade nového vodorovného značenia, z rozmerania a predznačenia plochy,
6. pred realizáciou nového vodorovného značenia, pri zmene existujúceho alebo pri obnove existujúceho vodorovného dopravného značenia, z očistenia povrchu vozovky, plochy parkoviska a pod., v závislosti od znečistenia mechanickým odstránením nečistôt, pozametaním, povysávaním, príp. umytím vodným lúčom alebo použitím vhodného roztoku, prípadne iným vhodným spôsobom podľa špecifikácie objednávateľa s potrebou dosiahnuť čo najvyššiu kvalitu a životnosť dopravného značenia,
7. odstránenia (demontáže) zvislých dopravných značiek z nosičov alebo konzol s naložením na dopravný prostriedok a s odvozom do vzdialenosti 5 km, pričom odstránené zvislé dopravné značky zostávajú majetkom objednávateľa, ktorý si ich prevezme na základe súpisu takýchto odstránených dopravných značiek spracovaným dodávateľom,
8. pričom dodávateľ je povinný spracovať súpis takýchto odstránených dopravných značiek
9. úpravu spevnených a nespevnených plôch po demontáži dopravných značiek a dopravných zariadení,
10. odstránenia (demontáže) nosičov alebo konzol zvislých dopravných značiek alebo dopravných zariadení s naložením na dopravný prostriedok a s odvozom do vzdialenosti 5 km, zásyp, zhutnenie, prípadne dočistenie a úprava okolia do pôvodného stavu, musí byť realizované tak, aby starý nosič netvoril prekážku – odrezanie v nivelete chodníka, vyplnenie betónom, alebo vybúranie, vykopanie s následnou úpravou miesta do stavu pred osadením dopravnej značky,
11. osadenia oceľového stĺpika alebo konzoly do betónovej pätky s vykopaním alebo vyvŕtaním jamôk do vhodnej hĺbky v zmysle príslušných a platných TP a STN, v spevnenom podklade alebo v zeleni,
12. dodávky dopravných značiek, príslušenstva a dopravných zariadení,
13. montáže zvislých dopravných značiek na oceľový stĺpik, konzolu, ich zavesenie na lano výložníkov,
14. montáže zvislých dopravných značiek na stožiar verejného osvetlenia,
15. opravy poškodených zvislých dopravných značiek, nosných konštrukcií a dopravných zariadení,
16. opravy nosičov dopravného značenia a dopravných zariadení,
17. chemického čistenia zvislých dopravných značiek znečistených nástrekom sprejov,
18. údržby a mechanického čistenia zvislých dopravných značiek a dopravných zariadení od nečistôt,
19. montáže dopravných zrkadiel na stĺpiky, konzoly, alebo na stožiar verejného osvetlenia,
20. ich oprava a demontáž
21. montáže, osadenia, demontáže a údržby dopravných zariadení,
22. odvoz vybúraných hmôt a stavebnej sute k likvidácii na regulovanej skládke
23. iné práce súvisiace s opravami, obnovou a zriaďovaním zvislého a vodorovného dopravného značenia a dopravných zariadení,
24. osadenie dočasného dopravného značenia podľa potrieb a požiadaviek objednávateľa na základe projektov dopravného značenia, pre zabezpečenie iných činností,
25. prenájom dočasného dopravného značenia,
26. pravidelná kontrola dopravného značenia na miestnych a účelových cestách vo vlastníctve a správe Mesta Trnava.

**Čl. 3**

**ČAS PLNENIA**

3.1. Dodávateľ sa zaväzuje dodávať objednané služby od účinnosti zmluvy po dobu jej platnosti v rozsahu a v termínoch podľa vystavených objednávok Objednávateľa na základe dojednaní tejto zmluvy.

3.2. Požiadavky na bežné opravy, osádzanie a vyznačovanie dopravného značenia a dopravných zariadení bude objednávateľ dodávateľovi predkladať čiastkovo podľa potreby e-mailom s uvedením rozsahu prác a termínom ich dokončenia. Požiadavky na opravy havarijného stavu v pracovné dni od 16.00 do 07.00 h, počas sviatkov a dní pracovného pokoja môžu byť zadané telefonicky. Ak telefonická komunikácia zlyhá, bude požiadavka zadaná emailom, túto je dodávateľ do 2 hodín povinný potvrdiť. Ak dodávateľ do 2 hodín prijatie správy nepotvrdí, má sa za to že bola doručená.

3.3 Obnovu a zriadenie zvislého a vodorovného dopravného značenia a dopravných zariadení v bežnom rozsahu na podklade zadania objednávateľa je dodávateľ povinný zabezpečiť v objednávateľom požadovanom termíne, maximálne do 10 dní, zriadenie zvislého a vodorovného dopravného značenia a dopravných zariadení vo väčšom rozsahu (realizácia nových zón) maximálne do 30 dní, dĺžka termínu na začatie prác sú 2 pracovné dni. Zriadenie dočasného dopravného značenia na podklade zadania objednávateľa v termíne do maximálne 5 dní. V prípade, ak nastanú v rámci organizácie dopravy nepredvídateľné-rizikové-havarijné skutočnosti a situácie, ktoré je nevyhnutné bezodkladne (urgentne) riešiť, nastupuje je povinnosť dodávateľa na zriadenie dopravného značenia a dopravného zariadenia na podklade špecifikovaného zadania objednávateľa v termíne maximálne do 2 hodín.

* 1. Dodávateľ je povinný nastúpiť na operatívne odstránenie závažných vád v zjazdnosti spôsobených poškodením, odcudzením dopravného značenia a dopravných zariadení v čase do **2 hodín** od nahlásenia objednávateľom alebo policajným orgánom, a to i v dňoch pracovného voľna, pracovného pokoja a štátnych sviatkov. V týchto prípadoch je dodávateľ najmä/nie výlučne povinný označiť poškodené úseky cesty dopravným značením, zabezpečiť osadenie zvislých dopravných značiek o dávaní prednosti v jazde (201-203), značiek o prednosti v jazde (301-304), zákazy vjazdu (230-249), smer jazdy (201-216), jednosmerná cesta (321) a dodatkové tabuľky s tvarom križovatiek (510).

3.5 Pre vylúčenie pochybností platí, že činnosti súvisiace s predmetom tejto zmluvy bude dodávateľ na základe jednotlivých požiadaviek a pokynov objednávateľa realizovať počas celej doby platnosti zmluvy, v pracovných dňoch, ako i počas štátnych sviatkov a v dňoch pracovného pokoja podľa aktuálneho stavu komunikačnej siete v danom období za účelom zaistenia plynulej a bezpečnej cestnej premávky.

**Čl. 4**

**CENA PLNENIA**

4.1 Jednotková cena plnenia vychádza z ponuky a cenovej špecifikácie dodávateľa, ktorá tvorí neoddeliteľnú prílohu tejto Zmluvy.

4.2 Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu plneniu tejto zmluvy, aj keď nie sú vyslovene uvedené v tejto zmluve, pričom náklady na tieto tovary, služby a práce sú zahrnuté do ceny plnenia podľa tejto zmluvy. Dodávateľ nie je oprávnený účtovať objednávateľovi dopravné náklady, ktoré budú zahrnuté v cene prác.

4.3 Dodávateľ sa nemôže dovolávať a uplatňovať nároky na zvýšenie ceny plnenia v prípade vlastných chýb alebo nedostatkov riadenia a koordinácie činností pri príprave a realizácii plnenia.

4.4 Práce a služby, ktoré Dodávateľ vykonal bez zadania, ktoré je písomne potvrdené Objednávateľom, alebo v dôsledku svojvoľného odchýlenia od zmluvy, nie je povinný Objednávateľ zaplatiť.

**Čl. 5**

**PLATOBNÉ PODMIENKY**

* 1. Dodávateľ je oprávnený vystaviť Objednávateľovi faktúru 1x mesačne, vždy do 5-teho dňa nasledujúceho mesiaca. K faktúre bude priložený súpis skutočne vykonaných prác Dodávateľom potvrdený Objednávateľom vo forme originálu záznamu z pracovného denníka.
  2. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
  3. Zmluvné strany sa dohodli, že Dodávateľ nevystavuje preddavkové zálohové faktúry.
  4. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto zmluvy.
  5. Lehota splatnosti faktúry je 30 dní od jej doručenia Objednávateľovi.

**Čl. 6**

**PODMIENKY PLNENIA**

6.1. Dodávateľ bude povinný pri vykonávaní služieb dodržiavať platné všeobecne záväzné právne normy, technické normy a dodržiavať pokyny Objednávateľa. Plnenie musí byť dodané/poskytnuté v požadovanej kvalite a nesmie mať žiadne vady a nedostatky brániace jeho prebratiu alebo užívaniu.

6.2 Dodávateľ sa zaväzuje pracovné operácie plnenia uskutočňovať podľa aktuálnych klimatických podmienok tak, aby boli zabezpečené všetky podmienky odborného plnenia predmetu zmluvy. V závislosti od počasia bude môcť niektoré pracovné operácie časovo posunúť a to vždy tak, aby sa časový posun neprejavil negatívne na kvalite plnenia.

* 1. Dodávateľ sa zaväzuje, že pri plnení zmluvy nepoužije žiadny materiál/tovar/prípravok, o ktorom je v dobe jeho použitia známe, že je nevhodný na použitie. Pokiaľ Dodávateľ túto povinnosť poruší, preberá na seba všetku zodpovednosť za škody a dôsledky s tým spojené alebo vyvolané.
  2. Dodávateľ bude pracovné operácie plnenia zabezpečovať vlastnými odbornými a technickými prostriedkami s tým, že k riadnemu a včasnému plneniu zabezpečí potrebné množstvo kvalifikovaných a technicky spôsobilých pracovníkov, strojného zariadenia a technického vybavenia. Pri vykonaní služby bude Dodávateľ postupovať samostatne, bez nutnosti podrobného usmerňovania zo strany Objednávateľa, okrem tých usmernení a pokynov, ktoré si Objednávateľ vopred vyhradí.
  3. Dodávateľ v plnom rozsahu zodpovedá za bezpečnosť a ochranu zdravia všetkých osôb vo vzťahu k Dodávateľovi pri plnení tejto zmluvy a pri dodaní/poskytnutí plnenia vo verejnom priestranstve vykoná také bezpečnostné opatrenia, aby nedošlo k ohrozeniu osôb alebo majetku v bezprostrednom okolí plnenia. Dodávateľ je povinný zabezpečiť si na vlastné náklady osobné ochranné pomôcky na ochranu zdravia pracovníkov Dodávateľa alebo osôb vo vzťahu k Dodávateľovi. Pri zistení nedostatkov za sankčné postihy zo strany orgánov štátnej alebo verejnej správy za nesplnenie alebo nedodržanie uvedených povinností zodpovedá Dodávateľ.
  4. Dodávateľ zabezpečí sám a na vlastné náklady odvoz a zneškodňovanie odpadov, ktoré sú výsledkom jeho činnosti pri plnení tejto zmluvy.
  5. Dodávateľ je povinný viesť prehľadný register činností (ďalej aj ako „pracovný denník“ alebo „denník“) po celú dobu platnosti tejto zmluvy. Je povinný v ňom zaznamenávať čas, miesto, rozsah prác, dôvod realizácie, definíciu použitého materiálu s celkovým vyčíslením nákladov a všetky podstatné skutočnosti, ku ktorým došlo počas realizácie prác a majú vplyv na plnenie dohody. Okrem toho je dodávateľ povinný od začiatku prác až do ich ukončenia fotograficky dokumentovať priebeh realizácie a fotodokumentáciu predložiť objednávateľovi spolu s registrom činností do 3 dní po ukončení realizácie, najneskôr však pri fakturácii za fakturované obdobie. Uvedený materiál musí byť spracovaný v prehľadnej tabuľkovej a editovateľnej forme a v tlačenej forme musí byť i súčasťou preberacieho protokolu
  6. Dodávateľ je povinný zabezpečiť vypracovávanie štatistických výstupov na mesačnej báze, najneskôr k 7. dňu nasledujúceho mesiaca, ktoré poskytne v tabuľkovej a elektronicky editovateľnej forme so stručným popisom, charakteristikou, definíciou nákladov, umiestnením a fotodokumentáciou. V prípade potreby a požiadavky objednávateľa je dodávateľ povinný sa zúčastniť potrebných pracovných rokovaní, prípadne komisií a zasadnutí mestskej rady, prípadne mestského zastupiteľstva a odborne poskytnúť potrebné informácie. Zhotoviteľ pravidelne na mesačnej báze vykonáva prehliadku dopravného značenia a vždy ku 25. dňu mesiaca predkladá objednávateľovi pravidelný register poškodeného dopravného značenia v tabuľkovej a elektronicky editovateľnej forme so stručným popisom, charakteristikou, umiestnením a fotodokumentáciou. Dodávateľ spracuje plánovaný harmonogram obnovy, najneskôr do 31.03. kalendárneho roka. Predmetný harmonogram opráv je na základe požiadaviek objednávateľa možné aktualizovať a meniť.
  7. Objednávateľ má právo vykonávať priebežnú kontrolu plnenia a kontrolovať jednotlivé postupy a kvalitu prevedenia plnenia. Kontrolu vykonaných služieb môže vykonávať nielen zamestnanec Objednávateľa, ale aj Objednávateľom poverená osoba, ktorej je Dodávateľ povinný po predložení poverenia Objednávateľa poskytnúť maximálnu súčinnosť. Objednávateľ má právo si vyhradiť, že sa konkrétna pracovná operácia plnenia vykoná podľa jeho osobitných pokynov.
  8. Pre účely tejto zmluvy sa miestnymi a účelovými cestami rozumejú všeobecne prístupné a užívané ulice, cesty a priestranstvá, ktoré slúžia miestnej doprave a sú zaradené do siete miestnych alebo účelových ciest. Mesto Trnava ako vlastník a poverený správca miestnych ciest je povinný miestne a účelové cesty (vo vlastníctve a správe Mesta Trnava) udržiavať v stave zodpovedajúcom účelu, na ktorý sú určené.
  9. Dodávateľ si k realizácii prác musí zabezpečiť na vlastné náklady  pred začiatkom realizácie prác a počas realizácie prác osadenie prenosného dopravného značenia v primeranom rozsahu v zmysle vydaného určenia na osadenie prenosného dopravného značenia a v súlade s aktuálnou vyhláškou. Počas prác je povinný kontrolovať rozmiestnenie prenosného dopravného značenia a v prípade jeho poškodenia alebo odcudzenia ho opraviť a doplniť.
  10. Dodávateľ je povinný zabezpečiť výkon opráv, obnovy a zriadenie zvislého, vodorovného a dočasného dopravného značenia a dopravných zariadení takým spôsobom, ktorý v najmenšej možnej miere ovplyvní plynulosť cestnej premávky v priestore zhotovovania prác, a to v nasledujúcom minimálnom rozsahu výkonov (pracovných operácií):

1. odstránenie (demontáž) havarovaných alebo inak poškodených dopravných značiek a dopravných zariadení, ich súčastí a príslušenstva s naložením na dopravný prostriedok,
2. zriadenie (montáž, demontáž) trvalých a dočasných dopravných značiek a dopravných zariadení, ich súčastí a príslušenstva podľa zadania správcu
3. technologická obnova a zriadenie vodorovného dopravného značenia so zabezpečením výraznej retroreflexnej úpravy, strojná, ručná, farbou alebo štruktúrovaným plastom na vodorovné značenie ciest, v prípade potreby s predznačením plôch a čiar
4. technologické odstránenie vodorovného dopravného značenia mechanickým spôsobom (frézovaním, zatrením, vodným lúčom a pod.)
5. odborná príprava podkladu pred realizáciou dopravného značenia (čistenie zametaním, vodným lúčom, nedeštruktívnou metódou, prípadne iným vhodným spôsobom).
   1. Technické požiadavky na plnenie:
6. použitie, kvalita použitých materiálov a výrobkov pre dopravné značenia a dopravné zariadenia musí zodpovedať parametrom podľa príslušných a platných STN/ EN noriem a TP SSC
7. dodávateľ je povinný dopravné značky vyhotoviť s technickými požiadavkami v zmysle VL 6.1 Zvislé dopravné značky platného od 01.10.2021, STN 01 8020:2018 Dopravné značky na pozemných komunikáciách, vyhlášky MV SR č. 30/2020 Z.z. o dopravnom značení, zákona č. 8/2009 o cestnej premávke a o zmene a doplnení niektorých zákonov, TP 013 - systém hodnotenia zvislých a vodorovných dopravných značiek, Zásad pre používanie dopravného značenia na pozemných komunikáciách, určených MDPT SR č. p.: 1234/270-98 zo dňa 11.3.1999, TP 014 „Plán kvality na proces aplikácie vodorovných dopravných značiek podľa STN P ENV 13459-2“, TP 069: Použitie dopravných značiek a dopravných zariadení na označovanie pracovných miest, platný od 01.01.2022
8. dodávateľ je povinný realizovať plnenie v súlade s normami STN EN 13422 Dopravné zariadenia na pozemných komunikáciách. Prenosné vodiace bezpečnostné zariadenia. Dopravné kužele a dopravné valce, STN EN 1423 Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi, STN EN 1423/AC Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi, STN EN 1436 Materiály na dopravné značenie pozemných komunikácií. Požiadavky na vodorovné dopravné značky a skúšobné metódy, STN EN 1463-1 Materiály na vodorovné dopravné značenie pozemných komunikácií. Retroreflexné dopravné gombíky. Časť 1: Základné funkčné požiadavky a STN EN 13212 Materiály na vodorovné dopravné značenie pozemných komunikácií. Požiadavky na vnútropodnikovú kontrolu výroby, STN EN 12899-3 Trvalé zvislé dopravné značky. Časť 3: Smerové stĺpiky a odrazky, STN EN 1424 a STN EN 1424/A1 Materiály na dopravné značenie pozemných komunikácií. Premixová sklená balotina, STN EN 1790 Materiály na vodorovné dopravné značenie pozemných komunikácií
9. v prípade novelizácie noriem, technických predpisov, zákonov a vyhlášok, ktoré majú priamy súvis s realizáciou dopravného značenia a dopravného zariadenia je dodávateľ povinný legislatívne zmeny akceptovať a aplikovať v plnom rozsahu bez nároku na zmenu ceny položiek zmluvy.

6.14 Dodávateľ je povinný odborne zabezpečiť certifikované systémy najmä:

1. profilované značenie termoplastom,
2. profilovaný dvojzložkový plast za studena,
3. štruktúrované značenie – profilovaný dvojzložkový plast,
4. aplikáciu balotiny a iných retroreflexných i abrazívnych materiálov a prvkov,
5. farba,
6. sprayplast a podobne.
   1. Vodorovné dopravné značenia musí spĺňať znaky kvality, trvanlivosti vodorovného dopravného značenia s výraznou retroreflexnou a protišmykovou úpravou.
   2. Osobitné technicko-kvalitatívne požiadavky pre realizáciu VDZ:
7. realizácia VDZ sa bude vykonávať na základe objednávky/pokynu objednávateľ jednozložkovou (farba) alebo dvojzložkovou farbou (plast), prípadne iným vhodným spôsobom s odtieňom materiálu bielej, oranžovej, modrej, zelenej, žltej, červenej alebo čiernej farby
8. pre VDZ sa požadujú svetelno-technické vlastnosti a merný súčiniteľ svietivosti spätne reflexných materiálov, ktorý nesmie klesnúť počas záruky pod požadované hodnoty v zmysle súčasne platných a príslušných TP a STN
9. dodávateľ je oprávnený použiť iba také materiály pre retroreflexnosť, ktoré sú doporučené výrobcom použitej balotiny v zmysle technického listu výrobku, ktorý je v súlade s certifkátom zhody
10. použité materiály/farba, balotina, štruktúrované značenie/musia mať platné certifikáty zhody podľa zákona č. 133/2013 Z.z. o stavebných výrobkoch a vykonávacej vyhlášky MDV SR č. 162/2013 Z.z.

6.17 Požiadavky na vyhotovenie vodorovnej dopravnej značky:

1. viditeľnosť vodorovných dopravných značiek cez deň - určená farebnosťou špecifikovanou trichromatickými súradnicami tolerančných oblastí v kolorimetrickom trojuholníku CIE (tabuľka 7 a STN EN 1436+A1 tabuľka 6), koeficientom jasu alebo koeficientom jasu pri difúznom osvetlení (STN EN 1436 tabuľka 1 alebo 2). Viditeľnosť vodorovných dopravných značiek v noci - určená hodnotou koeficienta vratného odrazu (retroreflexie) podľa STN EN 1436+A1 tabuľky 3, 4, 5. Odolnosť proti šmyku -meraná metódou uvedenou v prílohe D STN EN 1436+A1 a musí spĺňať požiadavky STN EN 1436+A1 tabuľky 7.
2. Minimálne požadované triedy funkčnosti vodorovnej dopravnej značky:

* koeficient vratného odrazu za sucha trieda RL R2,
* koeficient jasu trieda B2,
* protišmyková odolnosť trieda SRT S3,
* koeficient jasu pri difúznom osvetlení trieda Qd Q2,
* trvanlivosť IO 1,
* informácie o výrobku.

6.18 Požiadavky na vyhotovenie zvislej dopravnej značky:

1. vyhotovenie zvislých dopravných značiek na tabuli z pozinkovaného plechu s ochranným lemom (dvojitým prehnutím okraja tabule) - nosiče a spojovací materiál v antikoróznom vyhotovení. Funkčná plocha zvislej dopravnej značky a dopravnej značky bude vyhotovená s aplikáciou retroreflexnej fólie triedy 1 (Ref1), triedy 2 (Ref2) alebo triedy 3 (Ref3)
2. minimálne požadované triedy funkčnosti výrobku zvislej dopravnej značky, podľa STN EN 12899-1:

* prederavenie líca : P3,
* použitie okrajov : E2,
* dynamické zaťaženie snehom : DSL1,
* zaťaženie pôsobením vetra : WL3,
* bodové zaťaženie : PL1,
* odolnosť proti korózii : SP1, SP2,
* dočasné výchylky : TDB1, TDT1.

6.19 Dopravné značky a dopravné zariadenia budú zabudované v zmysle zásad pre používanie dopravného značenia na cestách. Ich osádzanie a vyznačovanie musí byť realizované tak, aby značenie nebolo vo vzájomnom rozpore, a to aj pri čiastkovej realizácii v čase, keď ešte nie je dokončené celé značenie v zmysle schváleného projektu. (povinnosť zabezpečiť napr. dočasným zneplatnením zvislých dopravných značiek a podobne) Nedodržanie tejto podmienky bude považované za porušenie zmluvy.

6.20 Označenie a preukázanie zhody vlastností výrobku s príslušnými technickými špecifikáciami je dodávateľ povinný dokladovať podľa zákona č. 133/2013 Z. z. o stavebných výrobkoch a o zmene a doplnení niektorých zákonov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v aktuálnom znení.

6.21 Dodávateľ sprístupní nasledovné informácie o dopravných značkách, nosičoch dopravných značiek, dopravných zariadeniach, ich súčastiach a príslušenstve:

1. návod na montáž a osadenie,
2. podrobné informácie o akýchkoľvek obmedzeniach týkajúcich sa umiestnenia alebo použitia,
3. návod na používanie, údržbu a čistenie.
   1. Dodávateľ musí disponovať príslušnými technickými a odbornými predpokladmi – technické vybavenie a odborné ovládanie IS EVO.
   2. V rámci odbornej starostlivosti je dodávateľ povinný predkladať objednávateľovi návrhy najvýhodnejšieho technického, technologického, finančného riešenia s potrebným zdôvodnením a s orientačným výkazom výmer (priebežnou kalkuláciou), ak je o to objednávateľom požiadaný.

**Čl. 7**

**ODOVZDANIE A PREVZATIE PLNENIA**

7.1 Povinnosť dodať plnenie podľa tejto zmluvy splní Dodávateľ odovzdaním plnenia Objednávateľovi na základe zápisov v denníku. Po vykonaní práce za príslušný kalendárny mesiac predloží Dodávateľ Objednávateľovi na odsúhlasenie zápisy denníku za rozhodné (fakturované) obdobie. Objednávateľ podpisom denníka potvrdí jeho správnosť. Zápis v denníku je podkladom pre oprávnenosť fakturácie plnenia podľa čl. 5 zmluvy.

7.2 Objednávateľ si vyhradzuje právo neprevziať plnenie, ktoré vykazuje vady a nedorobky alebo ktoré nebude v požadovanej kvalite, resp. ktorého súčasť nebude posúdená zástupcom Objednávateľa vyhodnotená ako ekvivalentná. V prípade neprevzatia takéhoto plnenia Objednávateľ vyzve zápisom do denníka k odstráneniu nedostatkov s uvedením technicky primeraného termínu ich odstránenia. Rozhodnutie zástupcu Objednávateľa o nedostatočnej kvalite, resp. o neekvivalentnosti musí byť v denníku písomne odôvodnené.

* 1. Záručná doba na zvislé dopravné značenie je:

1. 7 rokov - pozinkovaný oceľový plech, fólia s retroreflexnou úpravou výkonnostnej triedy 1
2. 10 rokov - pozinkovaný oceľový plech, fólia s retroreflexnou úpravou výkonnostnej triedy 2 a 3
3. 10 rokov - hliníkový plech, fólia s retroreflexnou úpravou výkonnostnej triedy 2 a 3 (veľkoplošné dopravné značky)
4. ostatné súčasti zvislých dopravných značiek a zariadení 24 mesiacov

7.4 Záručná doba na vodorovné dopravné značenie je:

1. 1 rok - jednozložková farba
2. 3 roky - štruktúrovaný dvojzložkový plast
3. 3 roky - protišmykový povrch.

**Čl. 8**

**SANKCIE**

8.1 Objednávateľ si vyhradzuje v prípade zistenia nekvalitne vykonaných a dodaných prác a dodávok zo strany dodávateľa právo uplatniť voči dodávateľovi zmluvnú pokutu za preukázané porušenie do výšky 10% z fakturovanej čiastky za príslušný kalendárny mesiac.

8.2 Objednávateľ má právo na zmluvnú pokutu:

1. vo výške 300 EUR za každú neoprávnenú fakturáciu, t.j. fakturáciu za nevykonané plnenie
2. vo výške 0,2% z fakturovanej ceny plnenia za každý deň omeškania s nastúpením na plnenie a/alebo za každý deň omeškania s uskutočnením plnenia.

8.3 Zmluvná pokuta bude uhradená na základe vystavenej faktúry Objednávateľa so splatnosťou 15 dní od jej doručenia Dodávateľovi.

8.4 Ak je Objednávateľ v omeškaní s úhradou faktúry vystavenej Dodávateľom, má Dodávateľ právo uplatniť si úrok z omeškania vo výške 0,2 % z fakturovanej ceny plnenia za každý deň omeškania.

8.5 Úrok z omeškania bude uhradený na základe vystavenej faktúry Dodávateľa so splatnosťou 15 dní od jej doručenia Objednávateľovi.

**Čl. 9**

**ZODPOVEDNOSŤ ZA ŠKODU**

9.1 Dodávateľ zodpovedá za všetky škody, ktoré vzniknú Objednávateľovi, alebo tretej osobe v dôsledku porušenia jeho povinností, vyplývajúcich z tejto zmluvy.

9.2 V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. 10**

**KONTAKTNÉ ÚDAJE**

* 1. Kontaktné údaje o zodpovednej osobe za Objednávateľa:

meno a priezvisko:

tel.:

mobil:

e-mail:

* 1. Kontaktné údaje o zodpovednej osobe za Dodávateľa:

meno a priezvisko:

tel.:

mobil:

e-mail:

* 1. V prípade akejkoľvek zmeny údajov uvedených v tomto článku zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene takéhoto kontaktného údaju.

**Čl. 11**

**PLATNOSŤ ZMLUVY A UKONČENIE ZMLUVY**

* 1. Táto zmluva sa uzatvára s platnosťou na dobu určitú 12 mesiacov alebo do vyčerpania finančného limitu 187.430,56 EUR bez DPH za sumárne poskytnuté plnenie podľa tejto zmluvy, podľa toho, ktorá z uvedených skutočností nastane skôr.
  2. Túto zmluvu možno ukončiť pred uplynutím doby platnosti zmluvy:

1. písomnou dohodou oboch zmluvných strán,
2. písomnou výpoveďou Objednávateľa, z dôvodu porušenia zmluvy druhou stranou s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej technicky primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu
3. písomnou výpoveďou Dodávateľa z dôvodu neuhradenia ceny za dodané práce podľa riadne vystavenej a doručenej Faktúry podľa tejto zmluvy, s výpovednou dobou 1 mesiac. Výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola doručená výpoveď. Pred podaním výpovede je zmluvná strana povinná upozorniť porušujúcu zmluvnú stranu písomne na porušenie povinnosti a poskytnúť jej primeranú lehotu na nápravu, ktorá nebude kratšia ako 3 pracovné dni. Výpoveď je možné udeliť iba po upozornení porušujúcej zmluvnej strany a po márnom uplynutí poskytnutej lehoty na nápravu.
   1. Pri ukončení zmluvného vzťahu si zmluvné strany vzájomne vysporiadajú svoje záväzky ku dňu ukončenia zmluvy.

**Čl. 12**

**ZÁVEREČNÉ USTANOVENIA**

12.1 Na vzťahy medzi zmluvnými stranami, vyplývajúce z tejto zmluvy, ale ňou výslovne neupravené, sa vzťahujú príslušné ustanovenia Obchodného zákonníka.

12.2 Zmeny zmluvy možno uskutočniť len písomne po predchádzajúcej dohode obidvoch zmluvných strán formou písomného dodatku k tejto zmluve, inak je zmena či doplnenie neplatné.

12.3 Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

12.4 Zmluva je vyhotovená v štyroch rovnopisoch, z toho 3 vyhotovenia dostane Objednávateľ a 1 vyhotovenie dostane Dodávateľ.

* 1. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po zverejnení v centrálnom registri zmlúv.
  2. Neoddeliteľné prílohy:

1. Opis predmetu zákazky
2. Technická špecifikácia plnenia
3. Cenová ponuka dodávateľa
   1. Zmluva bola zverejnená dňa .....................

V Trnave, dňa ........................ V .................., dňa...................

........................................................ ........................................................

Objednávateľ Dodávateľ

JUDr. Peter Bročka, LL.M

primátor mesta